**Zmluva o dielo č. 01/2016**

**na zhotovenie diela uzatvorená podľa § 536 až 565 Obchodného zákonníka**

**Čl. I**

 **Zmluvné strany**

1.1 Objednávateľ **:** **Obec Rudno**

adresa: Obecný úrad Rudno, Rudno 94, 038 22 Slovenské Pravno

v zastúpení: Dušan Menich, starosta obce

IČO: 00316873

DIČ: 2020594950

IČ DPH: nie je platcom DPH

bankové spojenie: PRIMA banka, pobočka Martin

 číslo účtu: SK54 5600 0000 0024 0515 0006

a

1.2Zhotoviteľ: **R.I.K. s.r.o.**

adresa: Horné Rakovce 1376/5, 039 01 Turčianske Teplice

v zastúpení: Renáta Klúčiková, konateľ

IČO: 36752223

IČDPH: SK 2022344621

bankové spojenie: Slovenská sporiteľňa, a.s.

číslo účtu: SK54 0900 0000 0003 5262 2743

1.3Zmluvné strany uzatvárajú Zmluvu o dielo, ktorá je v súlade s § 45 zákona č. 25/2006 Z.z. o verejnom obstarávaní.

**Čl. II.**

**Predmet zmluvy**

2.1 Zhotoviteľ sa zaväzuje, že v súlade s projektovou dokumentáciou a za podmienok

 dohodnutých v tejto zmluve, vo vlastnom mene a na vlastnú zodpovednosť pre objednávateľa

 zrealizuje dielo

**„** **Komunitné centrum Rudno – terasa, hlavný vstup, prístupové chodníky, okapové chodníky “**

 a)  podľa podkladov, ktoré poskytol objednávateľ - PD vypracovanej CREAT s.r.o., Martin

 b)  podľa oceneného výkazu výmer tvoriaceho súčasť súťažných podkladov a odsúhlaseného

 objednávateľom.

2.2 Objednávateľ sa zaväzuje:

  a)  zhotovené dielo v súlade s projektovou dokumentáciou protokolárne prevziať a zaplatiť

 dohodnutú cenu podľa platobných podmienok dohodnutých v článku V. tejto zmluvy,

 b)  zabezpečiť spoluprácu projektanta pri realizácií diela.

2.3 Pri realizácii diela postupuje zhotoviteľ samostatne v súlade s príslušnými predpismi a nariadeniami a je viazaný prípadnými pokynmi objednávateľa. Zhotoviteľ pri realizácii diela  bude dodržiavať na stavenisku ustanovenia § 43i zákona č. 50/1976 Zb. o územnom plánovaní a  stavebnom poriadku (stavebný zákon) v znení neskorších predpisov (ďalej len: „stavebný zákon“) a nepoužije materiál, o ktorom je   v čase jeho použitia známe, že je  škodlivý. Použije materiály, ktoré spĺňajú  podmienky a požiadavky, uvedené v zákone   č. 90/1998 Z.z. o stavebných  výrobkoch v znení neskorších predpisov a technické   požiadavky na požiarnu bezpečnosť pri výstavbe podľa Vyhlášky MV SR č.288/2000 Z.z.,  ktorou sa ustanovujú technické požiadavky na požiarnu bezpečnosť pri výstavbe a pri užívaní stavieb.

**Čl. III.**

**Lehota realizácie**

3.1 Zhotoviteľ sa zaväzuje :

a) Zrealizovať dielo nasledovne:

     - začiatok  realizácie: **03.10.2016**

     -  dokončenie diela:  **30.09.2017**

b)  Splniť zmluvný záväzok podľa Čl. II. tejto zmluvy protokolárnym odovzdaním diela objednávateľovi

 podľa Čl. IX, bod 9.8 tejto zmluvy.

3.2 Objednávateľ sa zaväzuje:

a) odovzdať stavenisko zhotoviteľovi do 5-ich pracovných dní od nadobudnutia účinnosti tejto zmluvy. Pri odovzdaní staveniska objednávateľ zhotoviteľovi dodá projektovú dokumentáciu v dvoch vyhotoveniach spolu so stavebným povolením, resp. oznámením stavebného úradu.

**Čl. IV.**

**Cena**

4.1 Cena za dielo je spracovaná v súlade s ustanoveniami zákona č.18/1996  Z.z. o cenách, v znení neskorších predpisov (ďalej len: „zákon o cenách“).

4.2 Zmluvné strany dohodli cenu predmetu zmluvy, spracovanú v súlade s Prílohou zmluvy - Výkaz-výmer, nasledovne:

Cena diela bez DPH 20 803,73 EUR

Výška DPH (20 %) 4 160,75 EUR

Cena za dielo celkom vrátane DPH **24 964,48 EUR**

4.3 V  prípade, že sa počas realizácie ukáže potreba zmeny objemového alebo konštrukčného charakteru alebo naviac prác oproti pôvodne dohodnutému rozsahu prác, musia byť zaznamenané v stavebnom denníku.

4.4 Naviac práce môžu byť vykonané až po podpísaní dodatku k ZoD zmluvnými stranami. Na dodatok k zmluve predložený inak ako je dohodnuté v tejto zmluve, alebo po splnení  predmetu zmluvy sa neprihliada.

4.5 Práce, ktoré Zhotoviteľ nevykoná vykoná bez písomného príkazu Objednávateľa alebo odchylne od projektovej dokumentácie a dojednaných zmluvných podmienok, Objednávateľ  neuhradí.

4.6  V prípade zmeny výšky DPH v priebehu realizácie diela, bude jej výška upravená v zmysle

 platnej legislatívy.

**Čl. V.**

**Platobné podmienky, fakturácia**

* 1. Práce budú fakturované na základe potvrdených zisťovacích protokolov o množstve vykonaných prác, v  ktorých bude uvedené množstvo merných jednotiek a ich ocenenie v súlade s objektovou skladbou, uvedenou v projektovej dokumentácii.
	2. Fakturácia diela bude realizovaná 1 x mesačne na základe potvrdených zisťovacích protokolov.
	3. Splatnosť faktúr je 14 dní od lehoty doručenia objednávateľovi.
	4. Objednávateľ si vyhradzuje právo viazať 10 % z ceny diela, resp. ceny samostatne odovzdávanej časti diela ako zábezpeku na odstránenie prípadných vád diela a nedorobkov. Zadržané finančné prostriedky objednávateľ vyplatí do 14 dní odo dňa odstránenia poslednej vady zistenej pri prevzatí, o čom bude vyhotovený zápis podpísaný oboma zmluvnými stranami.

5.5 Uhradená faktúra nie je dokladom o odovzdaní a prevzatí diela.

5.6 Konečnú faktúru predloží zhotoviteľ po odovzdaní a prevzatí diela.

 Jej náležitosti sú  zhodné s náležitosťami faktúry. Vystavenie konečnej faktúry vylučuje dodatočné nároky na úpravu ceny.

**Čl. VI.**

**Záručná doba a zodpovednosť za vady**

* 1. Zhotoviteľ zodpovedá za to, že stavebné práce v zmysle predmetu zmluvy sú vykonané riadne v súlade so zmluvou o dielo a počas záručnej doby budú mať vlastnosti dohodnuté v zmluve.
	2. Zhotoviteľ sa zaväzuje dodať predmet zmluvy, uvedený v Čl. II v súlade s projektovou dokumentáciou a STN, vzťahujúci sa na predmet plnenia a na zhotovené dielo poskytuje záruku v trvaní 3 rokov od odovzdania ukončeného diela objednávateľovi.
	3. Záruka začína plynúť dňom odovzdania stavby, pokiaľ bolo odovzdané bez závad a nedorobkov a neplynie v čase, kedy objednávateľ nemohol dielo užívať pre vady, za ktoré  zodpovedá zhotoviteľ..
	4. Objednávateľ je povinný umožniť zhotoviteľovi prístup do priestorov, kde sa majú vady diela, zistené počas záručnej doby, odstraňovať.
	5. Reklamácia vád bude vykonaná písomne. Doba odstránenia vád bude dohodnutá pri reklamačnom konaní, pričom ich zhotoviteľ zrealizuje na vlastné náklady.
	6. Vady projektovej dokumentácie budú zmluvné strany riešiť podľa Obchodného zákonníka.
	7. Zhotoviteľ je počas trvania tejto zmluvy povinný byť poistený pre prípad zodpovednosti za prípadnú škodu spôsobenú objednávateľovi.

**Čl. VII.**

**Spolupôsobenie objednávateľa a zhotoviteľa**

7.1 Zhotoviteľ vykonáva činnosti, spojené s predmetom diela na vlastnú zodpovednosť podľa zmluvy, pri čom rešpektuje technické špecifikácie a právne predpisy.

7.2 Objednávateľ odovzdá zápisnične zhotoviteľovi stavenisko v zmysle Čl. III, bod 3.2 a) tejto zmluvy.

7.3  Zhotoviteľ je povinný od prevzatia staveniska viesť stavebný denník, v zmysle § 46d  stavebného zákona. Do stavebného denníka s dvomi prepismi sa zapíšu všetky   skutočnosti, vyplývajúce z tejto zmluvy.

7.4  Objednávateľ bude vykonávať občasný dozor nad realizáciou diela a nad dodržiavaním zmluvných podmienok.

7.5 Zápisy v stavebnom denníku sa nepovažujú za zmenu zmluvy. Tie záznamy v stavebnom  denníku, ktoré majú vplyv na rozsah prác, cenu diela, čas plnenia, prípadne ďalšie záväzky  dohodnuté v tejto ZoD, budú slúžiť ako podklad pre vypracovanie písomného dodatku k ZoD.

7.6  Zhotoviteľ zodpovedá za ochranu priestoru staveniska, za jeho zabezpečenie a za škody vzniknuté porušením svojich povinností podľa § 373 až 386 Obchodného zákonníka.

7.7 Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v danom objekte.

7.8   Zhotoviteľ pri realizácii predmetu zmluvy je povinný dodržiavať predpisy a aj  protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.

7.9 Zhotoviteľ bude vzniknutý odpad likvidovať podľa druhu v zmysle zákona č.223/2001 Z.z. o odpadoch a o zmene a doplnení niektorých zákonov, v znení neskorších predpisov.

**Čl. VIII.**

**Zmluvné pokuty a odstúpenie od zmluvy**

* 1. Zhotoviteľ zaplatí za omeškanie s plnením zmluvných záväzkov objednávateľovi zmluvnú pokutu :
		1. Za každý aj začatý deň omeškania s odovzdaním diela podľa zmluvy až  do jeho prevzatia objednávateľom, okrem prvého dňa omeškania 30,- €.
		2. Za omeškanie s odstránením vád a nedorobkov, uvedených v zápise o odovzdaní a prevzatí diela, vád reklamovaných v záručnej dobe a za nevypratanie staveniska v dohodnutej dobe 30,- € denne až do ich odstránenia, ktorú však neplatí, ak bezplatne odstráni vady do 10 dní od uplatnenia oprávnenej reklamácie.

8.2 Objednávateľ zaplatí za omeškanie s plnením zmluvných záväzkov zmluvnú pokutu :

1. Za omeškanie s úhradou faktúry vo výške 0,05 % z dlžnej sumy za každý deň omeškania úhrady.
2. Objednávateľ je oprávnený od zmluvy odstúpiť, ak zhotoviteľ bezdôvodne odmietne prevziať stavenisko, ak zhotoviteľ nedodržiava kvalitu zhotovovaného diela alebo ak  objednávateľom zistené vady zhotoviteľ neodstráni v dohodnutých termínoch.
	1. Odstúpenie od zmluvy musí byť oznámené písomne s uvedením dôvodu, pre ktorý zmluvná strana od zmluvy odstupuje.

**Čl. IX.**

**Odovzdanie a prevzatie diela**

1. Zhotoviteľ odovzdá a objednávateľ preberie riadne dokončené dielo. Dielo sa bude  odovzdávať ako celok v zmysle tejto zmluvy.
2. O odovzdaní a prevzatí diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov diela zistených pri preberacom konaní s určením termínu na ich odstránenie. Obsahom zápisu je vyhlásenie objednávateľa, že odovzdané dielo preberá a ak nie, uvedie dôvody.
3. Zhotoviteľ odstráni zistené vady a nedorobky na vlastné náklady.
4. Každá zo zmluvných strán je oprávnená odstúpiť od zmluvy, ak druhá strana neplní zmluvné záväzky z okolnosti vyššej moci.
5. Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné  strany napr. živelné pohromy, vojna, terorizmus a pod.

**Čl. X.**

**Ostatné ustanovenia**

10.1 Zhotoviteľ bude pri plnení predmetu tejto zmluvy postupovať s odbornou starostlivosťou.  Zaväzuje sa dodržiavať všeobecné záväzné právne predpisy, technické normy a časový  harmonogram prác, ktorý vypracoval zhotoviteľ a odsúhlasil objednávateľ a podmienky tejto zmluvy.

1. Počas realizácie diela, zhotoviteľ zodpovedá za škody vzniknuté jeho činnosťou na nehnuteľnosti objednávateľa a jej vybavení. Po zistení škody zavinenej zhotoviteľom, je zhotoviteľ povinný uviesť vec alebo zariadenie do pôvodného stavu, pri úplnom zničení veci alebo zariadenia nahradiť novou vecou toho istého typu. Pri určovaní výšky škody bude objednávateľ vychádzať z ceny nehnuteľnosti v čase poškodenia.
2. Zhotoviteľ je povinný zabezpečiť, aby stavebné práce boli na stavbe vykonávané pod dohľadom odborne spôsobilej osoby vyškolenej z predpisov na zaistenie bezpečnosti a ochrany zdravia pri práci (zákon č. 330/1996 Z.z.)

**Čl. XI.**

 **Záverečné ustanovenia**

1. Zmluva vzniká prejavením súhlasu s celým jej obsahom a jej podpísaním oprávnenými zástupcami zmluvných strán.
2. Neoddeliteľnou prílohou zmluvy je ponukový rozpočet zhotoviteľa.
3. Zmluva môže byť zmenená len písomnými dodatkami, podpísanými oprávnenými zástupcami zmluvných strán.
4. Pokiaľ v zmluve nie je dohodnuté inak, platia pre zmluvný vzťah ňou založený príslušné ustanovenia Obchodného zákonníka.
5. Zmluva je vyhotovená v štyroch vyhotoveniach, z ktorých po podpise sú dve určené pre objednávateľa a dve pre zhotoviteľa.
6. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jeho zverejnenia na webovom sídle obce Rudno ([www.obecrudno.sk](http://www.rudno.sk)).

V Rudne, dňa 03.10.2016 V Turč. Tepliciach, dňa 03.10.2016

Objednávateľ Zhotoviteľ

.................................................. ........................................................

**Dušan Menich** **Renáta Klúčiková**

starosta obce konateľ spoločnosti

Príloha Zmluvy:

- Ponukový rozpočet (vyplnený výkaz-výmer)